Jos sinun pitäisi kuvailla Elonia avaruusoliolle, miten kuvailisit?
Ajattelen Elonia avaruusoliona.
Hän tapaisi maanmiehiään. Ei.
Elon on lähes inhimillisin ihminen.
Hän näki, minne maailma oli menossa.
Minä en ymmärtänyt sitä.
Elon Musk on rikkain koskaan elänyt ihminen, -
mutta sanoo, ettei omista taloa.
Hän on hieman erilainen kuin moni muu.
Hän on suurten ajatusten ja riskinoton ruumiillistuma.
Hän voi saada maailmanmarkkinat romahtamaan tai nousemaan.
Toimitusjohtaja Elon Musk luo kaaosta yhdellä twiitillä.
Se horjutti luottamusta.
Hän luo sirua, jonka voi laittaa aivoihimme.
Nyt hän rakentaa raketteja, jotka voivat viedä sata ihmistä Marsiin.
Hänen valtansa ja varallisuutensa -
jatkavat kasvuaan.
Kukaan ei tee enempää muuttaakseen maailmaa.
Tule tänne. -Miksi haluat puhua minulle?
Koska olet juuri se tyyppi, ystäväiseni.
TÄMÄ ON ELON MUSKIN TARINA
Hän on tehnyt asioita, joihin mikään maa ei pysty.
Se on suurenmoista. -Olet hänen äitinsä ja sankarinsa.
EX-VAIMOJA, PERHEENJÄSENIÄ YSTÄVIÄ, VIHOLLISIA
Hän on vaarallinen, täysin vastuuton.
Minuna ei ole niin hauskaa kuin luulisi.
En ole varma, haluanko olla minä.
PITÄISIKÖ SAAVUTUKSIA JUHLISTAA...
Tuntuu oudolta antaa kaikki yksityiselle yritykselle, -
mutta taidan olla jämähtänyt menneeseen.
...VAI HÄNEN VALTAANSA PELÄTÄ?
"Epävakaa, holtiton." -Olen vain oma itseni.
Käytimme kaikki 100 miljoonaa, ja sitten tuli lama.
Piti sijoittaa kaikki.
Miksi haluat ottaa riskin yrityksissä, joihin olet ryhtynyt?
Pakko sanoa, että joskus mietin sitä.
Mutta yrityksen perustaminen on melkein kuin saisi lapsen.
Miten voi sanoa lapselle, ettei saa ruokaa?
Sitä pitää ruokkia ja hoitaa, vaikka se tuhoaisi sinut.
Niin.
Vuoden 2008 lopulla elit rankkoja aikoja.
Miten selvisit kriisistä?
Voimmeko pitää tauon? -Totta kai.
Toivottavasti se oli sen arvoista.
Vuonna 2009 Elon Musk oli rasittunut ja uupunut.
Viiden lapsen isä oli sijoittanut kaikki rahansa yrityksiinsä.
SpaceX valmisti raketteja ja Tesla sähköautoja.
Yrityksen johtamisessa on huonot puolensa.
Ystävälläni on hyvä sanonta:
kuin söisi lasia ja tuijottaisi tyhjyyteen.
Oletko samaa mieltä? -Olen.
Jos lasia ei syö, ei menesty.
Tässä on Elon.
Tesla selvisi niukasti finanssikriisistä.
Nyt Elonilla oli uusi auto, Model S, -
josta hän toivoi ensimmäistä massatuotettua sähköautoa.
Kiitos vielä, että tulitte.
Paljastus on varmasti jännittävä.
Potkaiskaa taskulamppu tänne.
En usko, että sedania tulee koskaan.
Teslalla ei mitenkään voi olla varaa kehittää omaa sedania.
Tämä on ensimmäinen massatuotettu sähköauto.
He esittelevät prototyypin -
ja alkavat ottaa tilauksia, mikä on minusta käsittämätöntä.
Työtaakka on ollut hyvin suuri.
SpaceX, Tesla ja lapset...
Vuorokaudessa on ollut liian vähän tunteja.
Nukkumiseen ei ole aikaa.
Se oli kamalaa.
Hän upotti rahansa Teslaan ja SpaceX:ään.
Hän oli valtavan stressaantunut.
Pelkäsin, että hän saa sydänkohtauksen.
Yritin vain pitää hänet hengissä.
Rehellisesti sanottuna en odota illan juhlia.
Myyn autoja koko illan.
Myyn autoja kymmenen tuntia niitä ennen.
En nauttisi niistä.
Se oli yksi huonoista jouluista.
Hän oli unohtanut ostaa minulle joululahjan.
Olimme Boulderissa Coloradossa. Lunta oli valtavasti.
Olimme sängyssä, ja hän sanoi, -
ettei kyse ole siitä, etteikö hän rakastaisi minua.
"Aivoni räjähtävät." Sanoin, ettei se haittaa.
Hän nousi ylös keskellä yötä ja katosi.
Ihmettelin, minne hän meni. Hän palasi kaksi tuntia myöhemmin.
Hän oli mennyt ulos t-paidassa ja shortseissa paljain jaloin.
Hän kaivoi lunta ja poimi kukkia.
Hän käveli ympäri Boulderia -
ja palasi pienen kukkakimpun kanssa.
"Halusin näyttää, miten paljon rakastan sinua."
Hän tuki uraani.
Palasin tekemään St. Trinian's 2:n. Se oli ensimmäinen kerta, -
kun olimme erossa, ja hän lähetti minulle kukkia.
Hän oli selvittänyt kuvauspaikan jokaisen naisen nimen -
ja lähetti kaikille kukkia, samppanjaa ja suklaata.
Kun hän tuli käymään, kaikki sanoivat: "Ai hei."
Talulah, saanko ottaa kuvan?
Talulah, saisinko nimikirjoituksen?
Muistan, kun hän piti ensi-illassa varjoani, -
kun jaoin nimikirjoituksia. Kukaan ei tiennyt, kuka Elon oli.
Talulah!
Hän oli suloinen, ihana ja kannustava.
Kaksi vuotta tapaamisen jälkeen -
Elonin avioero viiden lapsensa äidistä tuli voimaan.
Halusin häät Isossa-Britanniassa. Elon sanoi, että saisin päättää.
Halusin uskonnollisen seremonian. Elon suostui siihen.
Meillä oli hauskaa. Rakastan Fred Astairea.
Esittelin Elonille Fred Astairen elokuvia, ja Elon innostui, -
koska hän ihaili tämän teknistä osaamista.
Hääaamuna annoin hänelle vitsinä silinterin ja kepin -
ja kysyin, haluaisiko hän häihin jotain.
Jotain, mikä on tärkeää hänelle.
Hän sanoi: "Haluan ilmatyynyaluksen ja ankeriaita."
"Ilmatyynyalukseni on täynnä ankeriaita."
Häissämme oli siis ilmatyynyalus ja ankeriaita.
Häiden jälkeen lähdimme häämatkalle Pariisiin.
Kuherruskuukausi ei voinut olla pitkä töiden takia.
Olimme pari päivää Pariisissa ja pidimme siellä pari kokousta.
Siellä oli tosi mukavaa.
Elon ja Talulah rakensivat uutta elämää yhdessä.
Mutta heillä oli iso ongelma.
Oikeuden asiakirjat Elonin avioerosta osoittivat, -
että hän oli kuukausia lainannut rahaa ystäviltään -
maksaakseen eronsa ja asumisensa.
Vuosi sen jälkeen, kun Tesla lupasi massatuotetun sähköauton, -
se oli tehnyt vasta muutaman prototyypin.
Sillä ei ollut tehdasta eikä henkilökuntaa.
Elon päätti pelata uhkapeliä.
Ensimmäistä kertaa 50 vuoteen -
autoyhtiö listautui USA:n pörssiin.
Jos osakkeet menestyisivät, Elon voisi kiihdyttää tuotantoa.
Kohtalo selviäisi pörssin sulkeutuessa.
Tesla Motors debytoi tänään Nasdaqissa.
Yhtiö ei ole tehnyt voittoa yhdelläkään neljänneksellä.
Yhtiö ei ole tuottanut mitään.
Se on menettänyt 290 miljoonaa dollaria.
Teslan osakkeita et halua omistaa.
Se on tuhlausta. Niitä ei pitäisi edes vuokrata.
Elon oli aika stressaantunut.
Hänen kasvoiltaan näki, että hänellä oli paineita.
Häntä huoletti, miten siinä kävisi.
Suuri päivä Teslalle.
Monien startup-yritysten tavoin menetätte rahaa.
Yritys on menettänyt noin 260 miljoonaa dollaria.
Menette pörssiin ja haluatte kansan sijoittavan Teslaan.
Olimme autoyhtiö, jolla ei ollut rahaa -
ja joka teki hullua autoa Piilaaksossa -
ilman autotekniikan asiantuntijoita.
Kaikki sanoivat, ettei se onnistu.
Emme olleet lähelläkään tunnettua tavaramerkkiä.
Se oli riski.
Ei ole paikkaa, missä ladata sitä rakkinetta.
Tuo on pienin huoli.
Miten sähköauton massatuotanto aloitetaan?
Takaatte, että se valmistetaan -
ja että saatte tuotantoa lisättyä.
Autoteollisuudessa monet sanovat, ettei se onnistu.
Ihmisten pitäisi olla optimistisempia -
Teslan tulevaisuudesta.
TESLAN MUSK: ME LAAJENNAMME
Muistan studion energian juuri ennen kellon soittoa.
Se oli käsinkosketeltavaa.
Wall Streetillä koettiin isoja tappioita.
Sama koskee kaikkia yhtiöitä yhtä lukuun ottamatta.
Lähes kukaan ei osannut odottaa sitä.
Osakekurssi ampaisi, -
ja yhtiön arvo nousi 2,2 miljardiin dollariin.
Päivän päätteeksi -
Elonin osuus yhtiöstä oli 650 miljoonan dollarin arvoinen.
Tesla on aina ollut ongelmatapaus.
Kaikki se intensiteetti, me vastaan muu maailma.
Kuolemme minä hetkenä hyvänsä.
Monet bloggaajat pitivät Teslaa tuhon omana.
He laskivat päiviä Teslan kuolemaan.
Teslassa on hieno piirre, jota monella autonvalmistajalla ei ole.
Rahan tulviessa Elon ryhtyi töihin.
Meillä on iso kyltti.
Hän osti tehtaan Fremontista 42 miljoonalla dollarilla.
Se pystyi tuottamaan Model S:ää massatuotantona -
mutta Elon tarvitsi jonkun myymään sähköunelmaansa -
polttoaineisiin hullaantuneelle Amerikalle.
George Blankenship.
G-E-O-R-G-E B-L-A-N-K-E-N-S-H-I-P.
Hän valitsi miehen, jolle Steve Jobs antoi tehtävän -
lanseerata Applen liikkeet ympäri maailman.
Jäin eläkkeelle Applelta ja aloin saada sähköposteja.
"Elon Musk haluaa puhua kanssasi. Soita minulle."
Poistin ne. Oletin, että ne olivat roskapostia.
Elon tuli puhelimeen.
"Tulisitko töihin?" Sanoin, että jäin eläkkeelle.
Halusin viettää aikaa vaimoni ja lasteni kanssa.
Hän pyysi minut Los Angelesiin.
Tapasin Elonin. Pidin häntä erityisenä.
Hän kysyi, miten toisin Teslan sähköautot markkinoille.
Sanoin, että tekisin kuten Applella.
Applella piti käydä läpi kokonainen koulutus.
Myös sähköauton suhteen pitäisi käydä läpi koulutus.
Paljonko lataaminen maksaa ja miten se ladataan?
Kysymyksiä olisi paljon.
Roadster todisti konseptin, -
mutta Model S oli ensimmäinen, -
joka oli tarkoitettu tavalliseen ajoon.
Puhuimme autosta ja esittelimme sitä ihmisille.
He kysyivät, miten sellaisen saa.
Vakavalla naamalla katsoimme heitä silmiin ja sanoimme:
"Maksakaa 5 000 dollaria tänään, -
niin saatte auton parin vuoden päästä."
"Mitä? -Niin, maksatte tänään 5 000 dollaria, -
niin lähetämme auton parin vuoden päästä."
"Et ole tosissasi. -Kyllä, saatte varausnumeron."
"Paitsi jos haluatte yhden ensimmäisestä tuhannesta."
"Silloin maksatte tänään 40 000 dollaria -
ja saatte auton parin vuoden päästä." Ja ihmiset maksoivat.
Elon myi asiakkailleen tulevaisuuden vision.
Se näyttää upealta kuvissa. -Ympäristöystävällinen, nopea.
Jotain täysin muuta kuin polttoainetta.
Päätin tukea sitä, mistä kaikki puhuvat.
George W. Bushin johdolla -
myös USA:n hallitus uskoi Elonin tulevaisuuden suunnitelmiin.
Vuoden 2008 lopulla Nasa antoi Elonin rakettiyhtiö Space X:lle -
1,6 miljardin dollarin sopimuksen -
avaruussukkulan tehtävien hoitamisesta.
Se oli uskomatonta.
Ja sitten Obama valittiin.
Se oli uskomaton hetki historiassa.
Istuimme lavalla hänen virkaanastujaisissaan.
Elon ei ollut pukeutunut asianmukaisesti.
Alkoi sataa lunta, ja hänen piti lainata kuljettajan takkia ja hattua.
Muuten hän olisi jäätynyt kuoliaaksi.
Kysyin, pakkaanko hänen puolestaan matkoja varten.
Hänestä se oli hyvä idea.
Suojella ja puolustaa Yhdysvaltain perustuslakia.
Jumala minua siunatkoon.
Onneksi olkoon, herra presidentti.
Tänään haluaisin puhua tarinan seuraavasta luvusta.
Emme halua jatkaa samalla polulla vaan loikata tulevaisuuteen.
Kukaan ei ole minua sitoutuneempi miehitettyyn avaruuslentoon.
Mutta se pitää tehdä fiksusti.
Hallitukset ovat huonoja kustannustehokkuudessa.
He tekevät asiat kalliilla ja tehottomalla tavalla.
Washingtonissa ihmiset, joita ajaa politiikka, -
ovat laiminlyöneet Nasan avaruustutkimuksen 2000-luvulla.
Pidätkö itseäsi visionäärinä? -Kyllä kai.
Minua voi kai kutsua visionääriksi.
Todellisuus presidenttinä olossa -
on ohjata suurta laivaa, jossa on pieni peräsin.
Kannatan yleensä sitä, että hallitus puuttuu mahdollisimman vähän.
Hallituksen pitäisi olla kuin erotuomari, mutta ei pelaaja.
Eikä tuomareita pitäisi olla liian montaa.
Onko sudenkuoppia tai riskejä?
Luot materiaalia, joka ei saa joutua vääriin käsiin.
Mitä avaruuteen lähettämiseen tulee, vastustaako hallitus sitä?
Ei, USA:n hallitus on tärkein asiakkaamme.
Nasa otti riskin. Olimme pieni ja tuntematon yhtiö.
Meillä oli ehkä 300 työntekijää.
Siirryimme pienen raketin laukaisemisesta -
työstämään kuljetusjärjestelmää kansainväliselle avaruusasemalle.
Valtavaan vastuuseen hyppääminen oli suuri askel.
Yhtäkkiä olimme isossa liigassa.
Kun viimeinen avaruussukkula jäi eläkkeelle, -
USA:n hallitus oli riippuvainen SpaceX:stä.
Sen piti täyttää lupauksensa -
huolehtia kansainvälisestä avaruusasemasta.
Nuoren startupin piti kehittyä nopeasti.
Kuvailin itseäni vitsaillen supernörttien pillipiipariksi.
Roolini oli etsiä itseäni tuhat kertaa fiksumpia ihmisiä.
Innostaa heitä ratkaisemaan hankala ongelma.
Selitimme SpaceX-kulttuuria muun muassa siten -
ja halusimme olla rehellisiä ihmisille.
SpaceX ottaa vastaan tehtäviä, joita muut pitävät mahdottomina.
"Tämä on vaikeinta, mitä tulet koskaan tekemään."
Etsimme henkilöitä, jotka halusivat Navy SEALiin.
Olimme tekniikan vastine sille.
Se tiesi mustelmia ja epämukavuutta joka ikinen päivä.
Kehitys on harvoin mukavaa.
Jos olo on mukava, ei luultavasti kehity.
Elonille työskentely on nauttimista jatkuvasta epämukavuudesta.
Hänen aivoissaan on 10 000 kertaa enemmän toimintaa -
kuin keskivertoihmisellä.
Kykymme ajatella ja analysoida ongelmaa -
ei ole mitään verrattuna hänen aivotoimintaansa.
Elon pyrkii maailmanhistorian suurimmaksi insinööriksi.
Hänellä on samat kognitiiviset hevosvoimat kuin neroilla, -
joita on elänyt häntä ennen.
Mutta hän ei ole Einstein. -Hän on fiksumpi kuin Einstein.
Mutta sitten on toinen yhtiö, -
joka keskittyy erityisesti syöpään ja joka on lähitulevaisuuden juttu.
Uskon, että se on avain monien sairauksien parantamiseen.
Se on oikeastaan ohjelmisto, joka tuhoaa taudin.
Se on vain koodi. -Se on pelkkä ohjelmisto.
Kuten raketit ja autotkin. Elonin intressit kasvoivat.
Elon alkoi twiitata kiinnostuksestaan tekoälyyn.
Hän kutsui sitä demonin kutsumiseksi.
Rakennamme jatkuvasti suurempaa älykkyyttä.
Keinotekoinen älykkyys on kasvussa.
Lopulta me edustamme hyvin pientä osaa älykkyydestä.
Oli laukaisupäivä.
Kymmenen vuotta SpaceX:n perustamisen jälkeen -
yhtiö toimi maailmannäyttämöllä.
Tavoitteena oli laukaista täydellisesti Dragon-sukkula, -
joka telakoituisi itsenäisesti kansainväliselle avaruusasemalle.
Olin laukaisun pääinsinööri.
Työni oli varmistaa onnistuminen.
T miinus yksi minuutti. Lentotietokoneet ohjaavat alusta.
Raketti on riskialtis tuote.
Pitää vain hallita hermonsa.
Pitää tehdä työnsä ja luottaa.
Luottaa dataan ja testeihin, luottaa omaan työhönsä.
T miinus 30 sekuntia.
Laukaisemme Dragon-aluksen Falcon 9 -raketilla.
Dragon lähestyy avaruusasemaa, selvittää sijainnin ja suunnan -
ja lähestyy sitä askel askeleelta -
ja lopulta telakoituu siihen.
Moni asia voi mennä pieleen.
En voi korostaa sitä tarpeeksi. Tämä tehtävä ei ehkä onnistu.
Viisi, neljä, kolme, kaksi, yksi, nolla.
Falcon 9 on lähtenyt tornista.
Pitää muistaa, että raketti on kuin ihme.
80 000 mittatilausosaa. Yksi johto, yhden millimetrin virhe.
Pienikin virhe, ja se on siinä.
SpaceX Falcon 9 raketin laukaisulla -
Nasa antaa avaruusaseman huollon yksityissektorin käsiin.
Vain neljällä hallinnolla maailmassa on kyky tehdä se, -
mitä SpaceX yrittää saavuttaa.
Tuntuu oudolta antaa kaikki yksityiselle yritykselle, -
mutta taidan olla jämähtänyt menneeseen.
Rakettitehtävässä kaikki on ohi kymmenessä minuutissa.
Näet satelliitin laukaisun ja voit suunnata juhliin.
Se ei päde Dragoniin.
Kohtaaminen on vaikeimpia toimintoja, -
kun yhdistetään kaksi avaruusalusta, joiden nopeus on 12 km/s.
Valmiina Dragonin yhdistämiseen.
Selvä, vahvistan.
Kun Dragon telakoituu, se tarttuu ensin varteen.
Sitten se siirretään portille, -
ja portin pitää sopia Dragonin puoleiseen porttiin.
Sitä ei voi koskaan tarkistaa, koska laitteisto on avaruusasemalla.
Se tehdään ensimmäistä kertaa ensimmäisen tehtävän aikana.
Sitä vain toivoo, että kaikki toimii.
Virallinen Space X Dragonin avaamisaika -
on kello 16.53 keskistä aikaa.
Saimme myös jälkiruokaa, kuten sanoit.
Vähän jäätelöä.
PRESIDENTTI SOITTI ONNITELLAKSEEN.
LUULIN HÄNTÄ PUHELINMYYJÄKSI.
Iso kiitos ystävillemme Nasassa, jotka auttoivat toteuttamaan tämän.
Tehtävä onnistui täydellisesti.
Kaikki tunnetut ilmailualan huiput eivät olleet tyytyväisiä.
SpaceX:n kokemattomuus vaivasi Nasan legendoja -
kuten Neil Armstrongia ja Gene Cernania.
Tervetuloa, Apollo 11:n komentaja Neil Armstrong.
NASAN MIEHITETYT AVARUUSLENNOT
Painakaa napista.
Se on päällä. Kuuluuko nyt? -Kuuluu.
Mitä tulee presidentti Obaman vuoden 2010 suunnitelmaan, -
en ole vielä löytänyt ketään Nasasta, -
puolustusministeriöstä, ilmavoimista, kansallisakatemioista, -
teollisuudesta tai yliopistoista, -
jotka tiesivät suunnitelmasta ennen sen julkistusta.
Tuen uusia tulokkaita -
heidän tavoitteessaan päästä avaruuteen edullisemmin, -
mutta työskenneltyäni rakettien parissa yli 50 vuotta -
en ole luottavainen.
Nyt on viisaampien kongressi- edustajien aika päättää.
On aika kumota hallituksen lupaus keskinkertaisuudesta.
Ihmiset, jotka ehdottavat niin rajoitettua arkkitehtuuria, -
eivät vielä tiedä, mitä eivät tiedä.
Jotkut sanovat, ettet tiedä, mitä et tiedä.
Se taitaa päteä kaikkiin. Miten voi tietää, mitä ei tiedä?
Kun kriitikot sanovat, ettei näin voi tehdä, vastaat... -Että teimme jo.
Neil, Jim Lovell ja minä olemme yksimielisiä, -
että tämä on suunnitelma tehtävästä, joka ei johda mihinkään.
On amerikkalaisia sankareita, jotka eivät pidä ajatuksesta.
Mitä mieltä olet siitä?
Oli surullista nähdä se.
He ovat sankareitani. Se on rankkaa.
Tulisivatpa he käymään -
ja näkisivät kovan työmme tulokset.
Se muuttaisi heidän mielensä.
He inspiroivat sinua tähän. -Kyllä.
Ja he heittävät kiviä sinua päin.
Se on vaikeaa.
Hänessä on viattomuutta.
Tarkoitan, että hän tuntee uskomattoman puhtaasti -
mitä sillä hetkellä tunteekin.
Hän tuntee hyvin syvästi.
Olen kuullut, että hän on kylmä ja tunteeton.
Se ei voisi olla kauempana totuudesta.
Hän on tunteellisin tuntemani ihminen.
Hyvin varhaisessa vaiheessa olimme elokuvissa -
katsomassa komediaa, ja Elonista elokuva oli niin hauska, -
että hän kaatui lattialle ja kieriskeli ympäriinsä -
pidellen vatsaansa ja nauraen.
Kaikki muut katsoivat meitä. "Mitä hittoa siellä tapahtuu?"
Käskin hänet ylös lattialta.
Hän oli lumoutunut siitä, mitä näki valkokankaalla.
Hän tunsi sen. Hän tuntee asioita.
Jos hän tuntee vihaa, sen tietää.
Kaikki tunteet ovat läsnä.
Hän tuntee syvästi.
Hän kertoi lapsuudestaan.
Lapsuus muovasi häntä monin tavoin.
Hän tietää, millaista on olla joukon huonoin -
ja kun ihmiset, joihin pitäisi voida luottaa, satuttavat.
Se jättää tietenkin arvet.
Vartuitko Etelä-Afrikassa? -Kyllä.
Lähdin 17-vuotiaana yksin.
Minulla oli reppu täynnä vaatteita ja laukku täynnä kirjoja.
Oliko lapsuutesi onnellinen? -Ei, se oli kamala.
Oletko tosissasi? -Olen.
Miksi se oli kamala?
Eräs mies halusi tavata minut -
eikä minulla ollut muuta tekemistä. Niinpä tapasin hänet, -
mutta hän loukkasi ihmisiä.
Hän oli töykeä. En oikein pitänyt hänestä, mutta...
Muuten vain istuin kotona.
Parin vuoden jälkeen veljeni kielsi häntä tapaamasta minua.
En nähnyt häntä kahteen vuoteen.
Valmistuin ja muutin Kapkaupunkiin. Hän tuli käymään luonani.
Hän ilmestyi kihlasormuksen kanssa. Sanoin, etten käyttäisi sitä.
Sitten hän kertoi perheelleni, että menemme naimisiin, -
mikä yllätti perheeni, koska en edes tapaillut häntä.
Sitten sain sähkeen vanhemmiltani. "Onneksi olkoon."
"Hääjärjestelyt on tehty."
"Kutsut on jaettu, ja 800 ihmistä on tulossa."
Soitin hänelle. "Naimisiinko muka?"
Hän sanoi: "Muutun, kun menemme naimisiin, -
koska sitten olen kiltimpi."
"Olen aggressiivinen vain, koska et nai minua."
Uskoin häntä.
Tulin raskaaksi häämatkalla.
Hyväksikäyttö alkoi heti.
Minua hakattiin, jos en totellut.
Palasin häämatkalta mustelmilla ja raskaana -
enkä halunnut perheeni tietävän.
Sitä vain sieti, koska ei ollut vaihtoehtoja.
Kun Elon oli pieni poika, -
hän kasvoi väkivaltaisessa kodissa.
Esimerkiksi kun minun piti aina ajaa autoa, -
hän löi minua, ja Elon oli penkkien välissä.
Hän löi isäänsä, jotta tämä ei löisi minua.
Kun hän löi minua kotona, Kimbal ja Tosca itkivät nurkassa, -
koska he olivat vauvoja. Elon oli viisi, Kimbal neljä, Tosca kolme.
Elon löi isäänsä jalkoihin.
Kun hän oli kahdeksan, lähdimme.
Isälläni on vakavia ongelmia.
Lapsuutesi ei siis ollut onnellinen.
Hänen isänsä Errol kieltää perheväkivaltasyytökset.
Kahden vuoden jälkeen Elon sanoi haluavansa muuttaa isänsä luo.
Se teki minut hyvin surulliseksi.
En ymmärtänyt, miksi hän halusi tehdä niin.
Hänen isällään oli Encyclopedia Britannica.
Minulla ei ollut varaa kirjoihin. Elon luki Durbanin kirjastossa, -
joten hänellä oli tilaisuus lukea kaikki tietosanakirjat.
Voisin soittaa hänelle milloin vain ja kysyä mitä tahansa.
Tiedän, että sinua kiusattiin koulussa.
Minua hakattiin, jos sitä voi sanoa kiusaamiseksi.
Hän oli ujo ja kömpelö koulussa. Elonilla ei ollut paljon ystäviä.
Elonin koulun oppilaat pitivät häntä outona, -
ja häntä kiusattiin vuosien ajan.
Jengi hakkasi hänen parhaan ystävänsä -
pakottaen hänet lupaamaan, ettei ole enää Elonin kanssa.
Kerran Elon työnnettiin alas portaita ja hakattiin rajusti.
Hän joutui sairaalaan viikkokausiksi.
Ei siis yllätä, että aikuisena -
hän haluaa menestyä ja todistaa muiden olevan väärässä.
No niin, tätä hetkeä olemme odottaneet kauan.
On aika toimittaa Model S.
Model S:n toimitus.
Päätimme tehdä siitä tapahtuman.
Sain tilaisuuden olla seremoniamestari.
Menin lavalle ja innostin yleisöä.
Monet sanoivat, ettei tämä päivä koittaisi koskaan.
Me teimme sen!
Henkilö, joka loi meille aurinkokunnan parhaan auton.
Hyvät naiset ja herrat, Elon Musk!
Model S:ssä on pohjimmiltaan kyse siitä, -
että sähköauto voi olla maailman paras.
On aika alkaa toimittaa Model S:ää!
Annetaan autonavaimet Jeffille.
Kiitos.
Tehkää hänelle tietä!
Model S:n PR-ajo oli käynnissä, mutta tuotanto hidasta.
Autoja piti valmistaa tuhansia.
Tesla oli valmistanut kymmenen. -Yksi, kaksi, kolme, Tesla!
Innostusta tuki, että Model S:stä tuli ensimmäinen sähköauto, -
joka voitti arvostetun vuoden auton palkinnon.
Innostuksen ja talouden ristiriidasta huolimatta -
Elon esitti sijoittajille rohkean väitteen.
Vain pari kysymystä.
Kuinka luottavaisia olette siitä, että etenette oikeaan suuntaan?
Uskon, että Tesla on kääntänyt uuden sivun.
Uskomme saavamme pienen voiton ensimmäisellä neljänneksellä.
Elon twiittasi Teslan olevan tuottoisa vuonna 2013.
"Puhutaanko tästä?"
Ensimmäisellä kvartaalilla toimitamme lähes 5 000 autoa.
Meidän piti toimittaa 4 750 autoa.
Vuoden 2012 toisella kvartaalilla toimitimme 12 autoa.
Ihmiset näkevät tämän käännekohtana, -
jolloin sähköautoyhtiöstä tuli aidosti elinvoimainen yritys.
Uskon, että niin tämä aikakausi nähdään tulevaisuudessa.
Hän pyysi tekemään mahdottoman, mutta hän mallinsi sen itse.
Miten kertoa maailman ahkerimmalle miehelle, -
ettei sitä voi tehdä?
Elon, kiva nähdä. -Samoin.
Olemme valmiita menemään tehtaalle.
Etenetkö liian nopeasti?
Mitä nopeammin kehitämme sähköautoja, -
sitä parempi maailmasta tulee.
Mutta kuten tiedät, raja on hiuksenhieno -
kasvamisen, kysynnän ja kompuroinnin välillä.
Kompuroimme varmasti, ja olemme kompuroineetkin.
Haluamme edetä mahdollisimman nopeasti -
kaatumatta täysin naamallemme.
Se oli rankkaa. Nukuin neljä tuntia yössä.
Vaimoni lähti Floridaan.
Hän lähti 15. helmikuuta.
Hän sanoi, ettei voi enää katsella. Se oli rankin työkuukauteni.
Elon oletti, ettemme työskennelleet kyllin nopeasti -
toimittaaksemme tarpeeksi autoja vuoden 2013 alussa.
Liian vähän liian myöhään. Niin hän hoki.
Joinakin hetkinä hän suuttui toden teolla.
Oletko kuullut, että hän erotti ihmisiä?
Näin tapahtui, kun Elon käyttäytyi huonosti.
Vertaisin häntä taaperoon.
Hän sai kiukkukohtauksia.
Pöytäni on tehtaalla. Voin näyttää, missä se on.
Hän vie meidät pöytänsä luo.
Hän siirsi pöytänsä lähelle minun pöytääni, -
jotta voisi seurata tapahtumia joka ikinen päivä.
Johtajan on tärkeää olla etulinjassa.
Suurin haasteeni on tuotannon lisääminen.
Siinä on kyse tehtaassa olemisesta -
ja ongelmien ymmärtämisestä.
Tein päinvastoin ollessani norsunluutornissa.
Haluan olla taistelun keskellä.
Se tarkoittaa, että laitan pöytäni keskelle tehdasta.
Siellä se siis on.
Pöytä on huomattavan tyhjä palkintoa lukuun ottamatta.
Niin, siinä on...
Tässä on palkinto, aurinkolasini ja kahvia.
Tämä on työpöytäni.
Epäonnistuminen on pahasta. Minusta se ei ole hyvä asia.
Mutta jos jokin on tarpeeksi tärkeää, se tehdään, -
vaikka epäonnistumisen riski on suuri.
Jos haluaa perustaa yrityksen, -
tulisi pitää mielessä, että todennäköisin lopputulos on, -
että se ei toimi, -
koska se pitäisi tehdä vain, jos tuntee, -
että on pakko tehdä se.
Näin monta kertaa Elonin nukkuvan tehtaassa -
näyttäen ihmisille, miten tärkeää on keskittyä siihen, -
että löytyy ratkaisu. Jos Elon Musk nukkuu siellä -
ja on siellä 24 tuntia päivässä, muidenkin pitäisi voida olla.
Tehtaat kiihdyttivät tahtia ja valmistivat autoja, -
mutta se menisi tiukille. Valmistaisivatko ne riittävästi?
Kvartaali oli puolessavälissä, ja olimme jäljessä.
Olimme jäljessä. Tunteet nousevat pintaan.
Se oli hyvin rankkaa aikaa.
Aloimme tuoda väkeä Euroopasta -
ja kaikkialta maailmasta auttamaan autojen toimituksessa.
IT-tiimi pesi autoja.
Markkinointiosasto ajoi niitä parkkipaikan toiseen päähän.
Lähetin Elonille sähköpostia joka ilta.
Kerroin, montako oli myyty ja toimitettu.
Kuinka monesta oli varaus ja mikä oli tilanne.
Eikä tilanne näyttänyt hyvältä.
Lähetin viestin kello 23.30, ja hän vastasi kello 23.35.
Se ei näyttänyt hyvältä, ja hän teki sen selväksi.
Kvartaalin viimeisellä viikolla tiistaina -
lähetin hänelle viestin, jonka muistan kuin eilisen.
Kirjoitin, että näyttää lupaavalta.
Oli lauantai kello kolme.
Toimitimme 4 750:nnen auton. Kello kolmelta.
Tienasimme 11 miljoonaa dollaria sillä neljänneksellä.
Pääsimme pahimman yli. Teslasta tuli elinkelpoinen yritys.
Nousin pöydälle näin, kutsuin kaikki koolle ja sanoin:
"Ette tiedäkään, miten suuri vaikutus tällä on."
"Ette ymmärrä, mitä juuri teitte."
"Teitte jotain hyvin merkittävää."
"Ette vain Teslan, vaan ihmiskunnan hyväksi."
"Teidän pitää tuntea saavuttaneenne jotain suurta."
Meistä tuli oikea yritys 31. maaliskuuta 2013.
19 vuotta ensimmäisen yrityksen perustamisen jälkeen -
Elon Muskin nettovarallisuus oli nyt 11 miljardia dollaria.
Tesla alkoi olla tunnettu merkki, joka vetosi massoihin.
SpaceX oli vallannut tuottoisat markkinat -
kaupallisilla satelliiteilla.
Saavutuksistaan huolimatta -
Elon Musk on aina unelmoinut yhdestä lopullisesta tavoitteesta.
Jos katsoo asioita historiallisella aikajanalla -
ja maapallon miljardien vuosien historiaa, -
elämän evoluutiossa on viitisen tärkeää askelta.
Yksisoluinen elämä, siirtyminen meristä maalle.
Nisäkkäät, tietoisuus. Ne ovat isoja virstanpylväitä.
Elämä voisi levitä muillekin planeetoille, -
mutta tärkeä elementti on uudelleen lennettävän aluksen luominen.
Uudelleen käytettävän ja kertakäyttöisen kulkuneuvon ero -
on kuin yöllä ja päivällä.
Kuinka moni olisi ajanut tänne kertakäyttöisellä autolla?
Meillä on avaruudessa outo tilanne, -
että kulkuneuvoja voi käyttää vain kerran.
Jos haluaa paluumatkan, pitää hinata toinen perässään.
SpaceX pyrkii saavuttamaan valtavan läpimurron.
On hyvin vaikeaa tehdä uudelleen käytettävä avaruusalus.
Space X on pohjimmiltaan alus, joka mahdollistaa -
ihmiskunnan tulevaisuuden avaruudessa.
Se ei onnistu 200 miljoonan dollarin raketeilla.
Se on sama kuin ostaisi jahdin, -
purjehtisi täältä Ranskaan ja sytyttäisi sen tuleen.
Siinä ei ole järkeä.
Aina käytyään kansainvälisellä avaruusasemalla -
SpaceX yritti laskeutua niin, että rakettia käytettäisiin uudelleen.
Olet yksi SpaceX:n toimitus- johtajista. Olen todella innoissani.
Oletko ainoa toimitusjohtaja? Anteeksi.
Tavoitteesi on yrittää laskeutua Falcon-raketilla proomulle.
Jos siinä on moottorit, se on alus.
Meillä on kuvaa viimeisimmästä yrityksestä -
laskeutua onnistuneen toimituksen jälkeen.
Anna mennä, pystyt siihen.
Sen jalka murtui laskeutuessa.
Enemmänkin murtui.
Tutkimme dataa ja analysoimme, mitä tapahtui.
Se vaatii varmasti lisää työtä ja uusia tehtäviä.
Tähän mennessä laskeutumis- yritykset olivat epäonnistuneet.
SpaceX Falcon 9 -raketti nousee ilmaan.
Seuraavalla avaruusmatkalla oli suurempi ongelma.
Meillä oli tärkeä kuorma kyydissä.
Meillä oli telakoitumisadapteri avaruusasemalle.
Meillä oli myös avaruuspuku.
Ja ruokaa, vettä ja happea. Kaikkea, mitä astronautit tarvitsevat.
Heidän selviytymisensä riippui meistä.
Alus pitää kurssin.
Pidin pääni alhaalla. Olin laukaisun pääinsinööri.
Katsoin dataa ja videodataa.
137 sekunnin kohdalla raketti yhtäkkiä katosi.
Katsoin ylös, ja raketti oli poissa. Mietin, minne se oli mennyt.
Sitten näimme metalliosia.
Oli selvää, että se oli räjähtänyt tai hajonnut ilmassa.
Yllätetty Elon puhui lehdistölle.
Elon, onko sinulla hetki aikaa?
Mitä ajattelet? -Anteeksi, en voi kommentoida.
Tavoitteemme on valmistaa maailman luotettavin raketti, -
joka kuljettaa astronautteja parin vuoden päästä.
Sen pitää siis olla äärimmäisen luotettava.
Selvä. -Kiitos.
Laukaisun epäonnistuminen oli takaisku SpaceX:lle, -
mutta Elonia vahingoittivat enemmän Teslaa koskevat uutiset.
Madre!
Huonoja uutisia Tesla Motorsille. Liittovaltio tutkii, -
miksi kaksi yhtiön Model S -autoa on syttynyt tuleen tänä vuonna.
Pienellä määrällä autopaloja oli suuri vaikutus yhtiöön, -
joka yritti vedota globaaleihin markkinoihin.
Lapseni ja ystäväni ovat autossa.
Te olette autossa. Haluamme ehdottomasti varmistaa, -
että tämä on maailman turvallisin auto.
Kuljettaja osui betoniseinään.
Kukaan ei loukkaantunut, mutta Teslan osakkeet kärsivät.
Ne ovat pudonneet 12 prosenttia -
laskien Teslan markkina-arvoa noin kolmella miljardilla.
Elon puolusti Teslaa.
Kolme palamaan syttynyttä Teslaa, viimeisin viikon sisällä.
Otsikot johtavat pahasti harhaan.
Jos tulipaloriski huolettaa, -
Model S:ää parempaa autoa ei olekaan.
Enpä tiedä. -Se on yleinen väärinkäsitys.
Miten sähköauton mielikuvan voi muuttaa?
Kolme vaaratonta tulipaloamme sai enemmän otsikoita -
kuin 250 000 tappavaa polttomoottoriautojen tulipaloa.
Hullua. Mitä hittoa on tekeillä?
Oletko herkkänahkainen tämän suhteen?
No...
Välitän Teslasta ja Model S:stä.
Niiden suhteen on siis vaikeaa olla maltillinen.
Ne vaativat paljon verta, hikeä ja kyyneleitä monilta ihmisiltä.
Turhautuneena huonosta julkisuudesta -
Elon alkoi twiitata.
Saksan arvion mukaan palot johtuivat kovista törmäyksistä.
Tesla Model S sai asiakastyytyväisyydeksi 99/100.
Viiden minuutin tutkimuksella totuus selviää nopeasti.
Puoli vuotta Falcon 9:n räjähdyksen jälkeen Elon kaipasi hyviä uutisia.
SpaceX yritti laskeutua turvallisesti raketillaan.
Se oli historiallinen ensiaskel matkalla kohti Marsia.
Olimme yrittäneet laskeutua vain aluksille.
Se oli ensimmäinen laukaisu suuren epäonnistumisen jälkeen, -
jossa menetimme avaruusaseman koko lastin.
Yritimme ensimmäistä kertaa laskeutua maalle.
Meillä oli ongelmia, -
joista piti päättää, oliko se hyvä asia vai ei.
Halusin Elonin päättävän.
Tiesin, että hän mietti ratkaisua.
Halusin muistuttaa häntä, että aikaa oli minuutti.
Mahdollisimman rauhallisesti.
Näimme sen palavan ja sitten kuulimme pamauksen.
Pamaus kuului samaan aikaan kuin raketti katosi.
Katsoimme taas ruutua, ja raketti oli siinä.
Se oli uskomatonta, yksi elämäni parhaista päivistä.
Olin hyvin kiitollinen, että näin omin silmin, -
että ihmiskunta pystyy mahdottomiin asioihin.
Ne ovat mahdottomia, kunnes joku tekee niistä totta.
Elon ei ole koskaan tyytyväinen, mutta sellainen hän on.
Hän on uskomaton lahja maailmalle.
Hän on kiistatta maailman paras johtaja.
Hyväksyn myös hänen huonot puolensa.
Jos sotkee reseptin, saattaa sotkea myös taian.
Hänen aivonsa ovat tehokkaammat.
Joskus tuntuu, että olen eri mieltä, -
mutta hän on luultavasti miettinyt sitä.
Jos hän pyytäisi minua hyppäämään, -
kysyisin, kuinka korkealle.
SEURAAVASSA JAKSOSSA
Ja tämä on vasta alkua. He menevät Marsiin.
Voi ei!
Uusi twiitti Elon Muskilta.
"Myyn lähes kaiken fyysisen omaisuuteni. En omista taloa."
Kun Elon twiittaa, hän elää hetkessä.
Osan ymmärrän, osaa en.
Hän kuvaili isäänsä henkisesti väkivaltaiseksi.
Isälläni on vakavia ongelmia.
Nimeni Errol Graham Musk. Olen Elonin isä.
Suomennos: Tanja Piirainen Iyuno